a=$\frac{y2-y1}{x2-x1}$

Hvordan finder du b?

TaxaDramaet!

Du er træt- meget træt!

Du sætter dig ind i en taxa og falder i søvn. Efter 4 km vågner du og ser, at taxameteret står på 60 kr., hvorefter du falder i søvn igen. Efter 8 km bliver du vækket, og der står der 100kr på taxameteret. Find forskriften for taxafunktionen.

Doughnuts-eventyret

Du har fået en god forretningsidé: du vil sælge firkantede doughnuts uden huller.

Efter du har solgt 15 doughnuts ligger der 425 kr. kassen

Efter en lang dag har du solgt 55 doughnuts, og ligger der 1025kr i kassen, men du har glemt hvor mange byttepenge der lå i starten. Find derfor ud af forskriften for salget af doughnuts.

Party on!

Du skal på det vildeste sodavandsdiskotek. Du har taget 1000kr med.

Efter 5 drinks har du 650 kr. tilbage, så du giver drinks til alle dine 10 venner, hvorefter du har 150 kr. tilbage.

Hvad betalte du i entré?

Superfly

Superflyet A-L-B!nusX lander efter en time, 20 minutter tidligere blev det set 1000km væk derfra. Hvor langt væk startede Superflyet? Lav en forskrift for Superflyet

SpareSvinet

Den altid heldige Lille-Svend finder et SpareSvin, hvor der allerede er penge i. Lille-Svend putter det samme beløb ned i sparesvinet hver måned. Efter 10 måneder er der 3400 kr. og efter 21 måneder er der 4500kr i Lille-Svends SpareSvin. Hver måned har den altid heldige Lille-Svend puttet penge i sit SpareSvin, men hvor mange? og hvor mange penge var der allerede i Sparesvinet, da Lille-Svend fandt det?

Den nærige Jæger Bo

Bo er en utrolig god, men meget nærig Jæger. Hvis han kan, så skyder han gerne flere dyr med kun ét skud.

Pludselig får Bo øje på et egern og en underlig kanin, der sidder oppe i hvert sit træ. Bo kravler derfor selv op i et træ, så dyrene nu er på lige linje ud fra sit sigtekorn.

Egernet sidder 20 meter væk, og 10 meter oppe, og den underlige kanin sidder 40 meter væk og 15 meter oppe.

Hvor højt sidder Bo i sit træ, og hvordan er hældningen på hans gevær, så han kan ramme egernet og den underlige kanin med ét skud?